《玺拙留别盛于野》
清代·熊为霖

君将老剑谷，我亦归缑山。山谷有真性，白云为往还。

殷勤饮我酒，为我弹《猗兰》。酒力生春风，天地回朱颜，玄音在正始，变征还无端。

惓惓向中夜，月落疏林寒。且复酌我酒，莫言行路难。

作者简介：江西新建人，字浣青。乾隆七年进士，官检讨。工文，善金石篆刻。归里后屡主书院讲席。有《筮策洞虚录》、《左氏纪事本末》。